1 қазан күніне орай 1-11 сынып оқушыларына бірыңғай тәрбие сағаттары өтті және мәдениет үйінде Қарттар күніне орай мектеп пен мәдениет үйі ұжымы бірігіп ауыл қарттарына арнап «Көп жасаған қария, ақылы көп дария» атты мерекелік концерт ұйымдастырды. Мақсаты: Жасөспірімдер бойына үлкенге деген құрмет, ізет қалыптастыру, өнегелі қарттарды таныту.

Сонымен қатар, мектебіміздегі "Қоғамға қызмет" еріктілер тобының мүшелері, яғни, жас мамандар мен өзін-өзі басқару ұйымының оқушылары мектеп оқушылары қарттарымыздың үйіне барып, үй шаруашылығына кішкене болса да қол ұштарын созды. Қазыналы қарттарымыз балаларға, мектеп және мәдениет үйінің ұжымына ризашылықтарын білдірді.

